A tura ma yella d isem kan i yemxalafen, semḥeseγ-ak! Meḥsub taγawsa yiwet kwenwi s widak agi yeγṛan tesaεm imeslayen s tefṛansist, nekwni nekkat kan s tagi nneγ…ulama tikwal a mmi ḥebbu (teḍṣa)s widak agi yeγṛan…Lamaεna kečč a mmi mačči kif kif, xas akka meẓẓiyeḍ, di laεqel d lefhama d amγaṛ…degmi akka ad ak-dttmeslayaγ kan am mmi….wumag imeẓyanen agi nniḍen ur ten-ttmeslayeγ are axataṛ amaken a ttmaεken fell-aneγ…ulbaqi widak agi yeγṛan tikwal….Imeẓyanen agi tura a mmi γilen nekwni s imeqwṛanen agi ur nezṛi tigert, d lmal… sexlaḍen ger tmusni d leqṛaya…γilen ala di tektabin i tella tmusni…ay asif i ten-yebbwin. Keč a mmi tfehmeḍ degmi a k-d-ttmeslayeγ… Ṭbib Ṛuḥ a Nna Fa, ayen i dam-yehwan inni-yi-t-d.